《祝山人将过白岳访汪司马即席赋并寄汪公》
明代·胡应麟

四海苍生卜谢安，谁同司马话登坛。新安水似龙门出，白岳山将泰岱看。

明月乍淹萝径晓，西风遥洒薜衣寒。亦知幸舍堪弹铗，曾否中林问鹖冠。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。